Disney Dollar - Alemannische Wikipedia

# Disney Dollar

### Us der alemannische Wikipedia, der freie Dialäkt-Enzyklopedy

Dr Disney-Dollar (engl. Disney dollars) isch ä Komplementärwährig. Sie gseht ähnlich us wie dä US-Dollars und isch am 5. Mai 1987 s'erscht Mol in Umlauf brocht worde. Sie hät en zitlich unbegränzte Wert und cha jederzit wieder in US-Dollar umtuscht wärde. Sie chan aber wiä normals Geld a dä vorgsehne Orte verwändet werde. Das garantiert Walt Disney Company. Dr Disney-Dollar isch somit äs zitlich unbegrenzts Wertpapier. Da er nöd verjöhre cha und jederzeit wieder id d'offizielle Währig umtuscht werde cha, isch er käi Guätschii.

## [ändere] Usgseh

Astell vomene amerikanische Präsident träget diä Notä bekannti Disney-Figure, z. B. Micky Maus, Donald Duck, Goofy, Stitch vo Lilo & Stitch, Dumbo und anderi. Diä Dollar werdet von dr Walt Disney Company verchauft. Iglöst könned sie uf dä Schiff vo der Disney Cruise Line, allne Disney-Shops innerhalb dr USA und in Disneyland und em Walt Disney World Resort. Sie träget immer d'Unterschrift vom fiktive Schatzmäischter Scrooge McDuck, das isch dr englischi Name für dä Dagobert Duck.

## [ändere] Notenzeiche

Disney-Dollar händ als Zeichä "A" oder "D". Damit wird agschribe, wo sie hergeschtellt worde si. "A" stoht für Anaheim, Disneyland in Los Angeles und "D" fürs Walt Disney World Resort i Florida.

## [ändere] Gschicht

Die Notä sind i dr Johr 1987 bis 1989 serscht Mol als Ei-Dollar- und als Füf-Dollar-Note use cho. 1990 ischs Portfolio mit ere Zäh-Dollar-Note ergänz worde. Noii Dollar (mit noie Figuren) werdet jedes Johr produziert sit 1987, usserd nöd i dä Johr 1992, 2004 und 2006. Im 2005i isch serscht Mol ä 50-Dollar-Notä produziert worde um as 50-Johr-Jubiläum vom Disneyland in Anaheim, Los Angeles zu gedänke. [1]

## [ändere] Sicherheitsaschpäkt

Disney-Dollar händ ähnlichi Sicherheitsaspäkt wiä normali Notä. Sie sind sogenannt micro-printed und händ ä reflektierendi Tintä um sie so vor em Scänne oder vor em Fotokopiär z'schützä. Sie träget au än eimolige Seriänummer. [2]

## [ändere] Beschribig vo dä einzelnä Notä

### [ändere] 1-Dollar-Notä

- 1987-1991 : winkendä Micky Maus.
- 1993 : Micky Maus träit ä Flüüge. (65-jährigs Jubiläum vo dä Figur Micky Maus)
- 1994-1996 : wieder dr winkendi Micky Maus.
- 1997 : Micky Maus als Zauberlehrling vom Film Fantasia. (25-jähriges Jubiläum vom Walt Disney World Resort)
- 1998-1999 : wieder dr winkendi Micky Maus.
- 2000 : fiirende Micky Maus.
- 2001 : anderi Darstellig vom Micky Maus als Zauberlehrling vo Fantasia.
- 2002 : Micky Maus vom Film Steamboat Willie.
- 2003 : nois Porträt vom Micky Maus mit göffnetä Armä.
- 2005 : verschiedeni Porträits: Dumbo, Ascheputtel und Chicken Little. (50-jährigs Jubiläum vom Disneyland in Anaheim, Los Angeles)
- 2007 : Arielle, d'Meerjungfrou und Schädel vom Film Fluch vo dr Karibik.

### [ändere] 5-Dollar-Notä

- 1987-1996 : Goofy stolz und mit gschlossene Auge.
- 1997 : Goofy mit emene Zylinder. (25-jähriges Jubiläum vom Walt Disney World)
- 1998-1999 : wieder dr'Goofy stolz und mit gschlossene Auge.
- 2000 : fiirende Goofy.
- 2001 : Micky Mouse als Bergstiiger.
- 2002 : Schneewittli.
- 2003 : nois Porträt von winkendä Goofy.
- 2005 : verschiedeni Porträits: Donald Duck und Goofy. (50-jährigs Jubiläum vom Disneyland in Anaheim, Los Angeles)
- 2007 : Dornrösli.

### [ändere] 10-Dollar-Notä

- 1990-1996 : s'Porträt vo dä Minnie Maus.
- 1997 : Simba vom Film Der König der Löwen. (25-jähriges Jubiläum vom Walt Disney World)
- 1998-1999 : wieder s'Porträt vo dä Minnie Maus.
- 2000 : fiirende Donald Duck.
- 2001 : Micky und Minnie mit Sonnenbrillen.
- 2002 : Tinkerbell us em Film Peter Pan.
- 2003 : Donald Duck zieät sin Matrosähuät zum grüssä.
- 2005 : verschiedene Porträits: Stitch und d'Minnie Maus. (50-jährigs Jubiläum vom Disneyland in Anaheim, Los Angeles)
- 2007 : Aschenputtel

### [ändere] 50-Dollar-Notä

- 2005 : verschiedene Porträts vorhanden: Micky Maus vor emene Spiegäl und au sin Chopf vo vorne. (50-jährigs Jubiläum vom Disneyland in Anaheim, Los Angeles)

## [ändere] Parodie

Disney-Dollar sind in erä Simpsons-Folg parodiert worde. I dr am 2. Oktober 1994 usgestrahltä Episodä Itchy & Scratchy Land hät dr Homer 1100 Dollar i Itchy & Scratchy Money gwächselt, nachdäm ihm an Angestelltä verzählt hät, dass diä glichwertig sind, wiä normals Geld aber eifach meh Spass machet. Im Park hät denn aber doch keinä das Itchy & Scratchy Money angnoh. [3]

## [ändere] Weblinks

- Disney Dollars Galerie
- www.disneydollars.net

## [ändere] Quellen

1. ↑ Gschicht vom Disney-Dollars
2. ↑ Sicherheitsaschpäkt vo dä Disney Dollars
3. ↑ Faktä zur Disney-Parodie i dr Simpsons-Episodä

Vun "http://als.wikipedia.org../../../d/i/s/Disney_Dollar_302a.html"

Kategori: Diverses

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français